Mārtiņš Laksa

Mārtiņš Laksa (dzimis ) ir Latvijas basketbolists, spēlē uzbrūkošā aizsarga pozīcijā, Latvijas basketbola izlases dalībnieks. 2026. gadā pārstāv Polijas klubu Miasto Szkła Krosno. Trīskārtējs Latvijas basketbola līgas (LBL) čempions dažādu klubu sastāvā.

M. Laksas tēvs ir bijušais basketbolists, ilggadējs Latvijas izlases spēlētājs Jānis Laksa. Basketboliste un trenere ir arī mamma Elita, arī māsa Kitija Laksa ir basketboliste, viena no Latvijas izlases līderēm.

 Karjera 
M. Laksa ir divkārtējs Latvijas Jaunatnes basketbola līgas čempions (2007, 2008).BAA Rīga Kopš 2009. gada pārstāvēja Rīgas VEF. 2009.—2010. gada sezonā kopā ar VEF izcīnīja sudraba medaļu LBL čempionātā, piedalījās VTB Vienotajā līgā,VEF zaudējums Ukrainā, sportacentrs.com kā arī sasniedza ceturtdaļfinālu Baltijas Basketbola līgā. 2010.—2011. gada sezonā viņš kļuva par Latvijas čempionu, bet BBL izcīnīja otro vietu, startēja VTB vienotajā līgā.VEF Rīga ar zaudējumu beidz VTB Vienotās līgas turnīru, diena.lv Pēc tam izcīnījis vēl divus LBL čempiona titulus — ar BK Ventspils 2014. gadā un "Valmiera/Ordo" 2015. gadā. Kopā ar Ventspils komandu kļuva par Baltijas Basketbola līgas čempionu 2013. gadā.

Kopš 2017. gada spēlējis ārpus Latvijas, sākotnēji Spānijā, kur spēlējis ACB līgā, bet pēc tam arī Polijā, Ungārijā, Vācijā un Lietuvā. 2025. gada vasarā M. Laksa guva traumu, trenējoties Latvijas izlases sastāvā, un klubu apritē atgriezās tikai 2026. gada sākumā, pievienojoties vienam no vājākajiem Polijas augstākās līgas klubiem Miasto Szkła Krosno.

M. Laksa ir bijis visu vecumu Latvijas jaunatnes izlašu dalībnieks. Kopš 2012. gada pieaugušo Latvijas basketbola izlases spēlētājs.

 Atsauces 

 Ārējās saites 

 BAA Rīga profils
 BBL profils 
 Basket profils

Kategorija:1990. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Uzbrūkošie aizsargi